Magyar felirat: Brigi (brigichan@hotmail.com)
[Csoszun ismeretlen szerelmi története - Írta: Hong Samnom]
Valójában... én... nem magam miatt jöttem...
Egy közeli barátomról van szó.
Fura dolgokat csinál. Aggódok miatta!
Milyen fura dolgokra gondol...?
Úgy jár és kel, mint aki nincs teljesen magánál.
Képes nekimenni a falnak, és megüti a fejét.
Vedel, pedig nem bírja az italt...
És verekedésekbe keveredik, ami annyira nem jellemző rá!
Felzaklatja őt, ha az emberek... egy bizonyos nőről beszélnek.
Pontosan!
„Nem fog menni. Az a kapcsolat sosem fog működni.”
Bosszantja őt, hogy a barátai folyton ezt mondogatják.
Honnan tudta?
Hát akkor igaz a szóbeszéd, hogy szívügyekben ön valódi szakértő.
Az életnek semmi értelme...
Amiatt a nő miatt...
Semmi baj! Megértem önt.
Senkit se öltek még meg azért,
mert bevallotta az érzéseit egy nőnek.
Szóval...
Szedje össze a bátorságát!
Sétálni készül?
Én...
Te jó ég! Jól van?
Érezze jól magát!
Olyan, akár egy kőszikla. Rá se fog nézni önre.
Kőszikla?
Inkább úgy fogalmaznék, falak mögé rejti a szívét.
Akkor mit kellene tennem?
10 napon keresztül ne csináljon semmit!
Mi lesz, ha örökre elfelejt engem?
Minden nő kíváncsiságát felébreszti, ha egy addig közelükben lévő férfi hirtelen eltűnik.
Aztán a 10. napon...
Kisasszony, nem esett baja?
Mit művel?
Jól van?
Igen, jól vagyok...
Ne merjen még egyszer ilyesmit csinálni!
Nem! Minden bajtól meg fogom védeni!
Bármi bajt elhárítok, ami keresztezné az útját!
Minden követ, amit önre vetnének! Minden gúnyolódást!
Mindentől meg fogom védeni!
Mégis...?
Merre járt... az elmúlt 10 nap során?
[Hwasong-beli férfi, Gunsan-beli nő]
[Csoszun ismeretlen szerelmi története]
Felhőszelte holdvilág
~ 1. fejezet: Sors a holdfényben ~
Fenség, ébren van már?
Ne haragudjon, fenség!
Bocsásson meg, de nem várhatunk tovább!
Menjenek be! Menjenek!
Befelé! Gyerünk!
Menjenek! Menjenek!
Őfelsége...!
Semmi szükség rá, hogy hallják, hogy érkezem!
Értem, felség!
Felség...
Üdvözlöm, miniszterelnök úr.
Legutóbb a „Hajnalban ébredés és késői lefekvés intelmei”-t tanulmányozta.
Emlékszik még?
„Amikor a kakas kukorékol, és a test felébred, mossunk fogat,”
„fésülködjünk meg, öltsük fel ruháinkat és fejfedőnket!”
„Majd nyissuk ki könyveinket, és tanulmányozzuk a bölcsek tanításait!”
„Kung tanítómester már megérkezett, a növendéke azonban késik.”
~ Hyomyeong herceg (szül.: Yi Yeong), a trónörökös ~
Ez mit jelent?
Egy tudós első dolga legyen rendesen felöltözni,
majd tekintsen őszinte alázattal tanítómestere felé.
Egy felelősségteljes növendék így viselkedik.
Helyes. Jó, ha e bölcsességet megőrzi a szívében, és mindig szem előtt tartja.
Úgy lesz, mesterem.
Megmelengeti a szívem, mikor látom, milyen szorgalmasan tanul a trónörökös.
Na de ilyet...!
Mi is állt a könyvben arról,
- hogyan öltözködjünk megfelelően? - Hogy hogyan öltözködjünk megfelelően?
„Ne...”
Ne gúnyolódjon velem, hogy ilyen egyszerű kérdést tesz fel!
Mi van?
Itt az is áll, hogy kacagjon hármat...
[„Kacagjon háromszor!”]
Mi ez? Valami színjáték?
Adják ide!
Igenis, felség.
Felség! Halált érdemlek a bűneimért!
Felség! Halált érdemlünk a bűneinkért!
Ez a...! Ez a semmirekellő!
~ Kim Heon miniszterelnök, a királyné apja ~
Követtem az utasításait, mert egy növendéknek engedelmeskednie kell a tanítómesterének.
Mégis úgy érzem, többet hibázok, mint korábban.
Fenség, én...!
Úgy fogalmaznék, hogy inkább tanítsa a növendékét,
ne csak színlelje a nevelést...
Nem kellene színlelnie...
Kérem, bocsásson meg, fenség!
Ugyan már...
Csak vicceltem.
Ön semmi rosszat nem tett.
A szél a hibás, amiért figyelmeztetés nélkül megjelent.
Fenség, ez meg mi?
Egy papír, mely az ég felé repül.
Egy repülő!
- Ó, Samnom! - Jó napot!
Legyen jó napja!
Ki az a fiatalember, akiről mindenki beszél?
Ejnye! Hát te nem tudod, ki ő?
Szerencsés csillag alatt született! Ő nagyra hivatott!
Pénzért bármire képes!
Úgy hívják, Samnom!
[Jelentkezzen eunuchnak! 10 yang fizetségben részesül.]
Az még több is lenne, mint az adósságom...
Eunuchnak a palotába...
Ha megérzed a gyógyfőzet illatát, illene felkelned!
Miért fordítasz hátat?
Én azt nem iszom meg!
Az ételt se érdemelném meg, amiért üldöznek minket a hitelezők. A gyógyfőzetet se való nekem.
Édesapám, ne csináld már!
- Kelj fel! - Mondtam, hogy hagyd abba!
Miért piszkálsz folyamatosan?
Nem vagyunk vér szerinti rokonok,
és nem is az én családom nevét viseled.
Miért nem hagysz itt minket?
Ugyan már!
Ne zavarj el! Nincs is hová mennem!
Rám találtál, és felneveltél. Így hát vállald értem a felelősséget!
Azért mondom, mert csak a terhedre vagyok!
Azt mondtad, hogy azért van szükséged a pénzre, hogy megtaláld az édesanyádat.
Meddig akarod még azt színlelni, hogy fiú vagy?
- Már megint...! - Samnom, odabent vagy?
Igen!
Elég a sületlenségből! Idd meg a főzetet, és jobban leszel!
Raon...
Mondtam, hogy ne szólíts így!
A nevem Samnom! Hong Samnom!
Ha egy nap nem jössz többé velünk, boldog leszek.
Ugye érted, mire gondolok?
Én viszont boldogtalan lennék!
Majd jövök!
Méltóságos uram! Elhoztam Samnomot!
Hát itt van!
Ne már...
Mi ez a maskara?
Én készítettem! Na, milyen?
Álcázó öltözék háborús időkre.
Az ember nem is tudná megmondani, hogy én vagyok-e a fa, vagy fordítva.
Ugye?
Igen. Na mindegy. Mi áll a válaszlevélben?
Lássuk csak...!
Érdeklődik, hogy vajon szoktam-e tüsszenteni a virágportól.
Aggódik miattam.
Mit fog neki válaszolni?
Mit írjak?
Először mondja el nekem, mit érez.
Én csupán megírom a levelet, nem fogok történeteket kreálni ön helyett, nem igaz?
Igen, ez igaz...
Hamarosan elmegyek a társulattal.
Meddig fognak pusztán csak levelezni?
Mi mást csinálhatnánk?
Nem szeretne találkozni vele?
Ugyan már! Talán nem is akart igazán találkozni vele?
De, szeretnék!
„A szemeid fekete gyöngyökként tündökölnek.”
„Az orrod olyan hetyke, akár a hold sarlója.”
„Az ajkaid vörösek, akár a gránátalma”?
Ki ez az alak?
Ki próbálja meg elcsavarni a húgom fejét ilyen szörnyű hazugságokkal?
~ Myeongon hercegnő, a trónörökös húga ~
Nem tudom, Fenség!
Én csak elhoztam a levelet, amit a megbeszélt helyen és időpontban ott hagyott!
Igazat beszélek, fenség!
„Mielőtt a tavasz véget érne, szeretnék találkozni kegyeddel!”
„Megengedi, hogy a Mongmyeok-hegyen álló fák tövében várjak önre?”
Megengedjük neki, vagy sem?
Ne engedjük!
Mit mondasz hát a hercegnőnek?
Tessék?
Tájékoztatom, hogy nem hagyhatja el a palotát!
Bizonyára mégis el akar majd menni...
Akkor majd azt mondom neki, hogy fenséged nagyon aggódik érte!
Akkor mindenért engem okol majd...
És ha azt mondanám neki, hogy nem kaptunk választ?
Ez jól hangzik. Most elmehetnek!
Igenis, fenség!
~ a Keleti Palota hagyományosan az aktuális trónörökös lakosztálya ~
Most már tudom, miért emlegetik a Keleti Palotát az egész palota tomporaként.
Nem fizetnek azért eleget, hogy három éjszakán át csak mi dolgozzunk...!
Előbb húznék ki babcsírát valaki valagából!
Ne beszéljetek már ilyesmiről!
Épp enni próbálok! Pont ilyet eszek! Borzasztó ez az egész...
Ilyen íztelen vackokat kell ennünk, és keserű orvosságot kell rágcsálnunk,
csak hogy ne érezzék rajtunk a hagyma illatát!
Nagyon csalódott vagyok!
Ha volna egy okos és határozott eunuch az új jelentkezők közt,
irányítsátok csak hozzám!
Túl nagy ez a palota számunkra, hogy minden munkát csak mi végezzünk!
- Jang eunuch! Jang eunuch! - Igen?
Nagy bajban vagyunk! A trónörökös...!
Mi történt vele?
Levetette a hercegi talárt, és újra eltűnt!
Fenség... Fenség... Fenség!
Felség!
Majd a királyné apja dönt helyettem!
Felség!
Mondtam, hogy csak kérdezze meg a királyné apját!
Azért jöttem, hogy egy üde virágszállal találkozzak,
de csak ezt a nyálkás, tengeri rózsát találtam itt helyette!
Fúj, de gusztustalan!
Kinek képzeled te magad?
Ki vagy te, és honnan jöttél?
Na és te kinek képzeled magad?
Ki vagy te?
Te nyavalyás! Én nem más vagyok, mint a...!
Előbb válaszolj te!
A palotában élek, ott ni!
Balra fordulok a lakosztályában, majd jobbra, majd újra balra és jobbra...
- Abban a bűzös, Keleti Palotában... - Várj!
Ha jobban belegondolok, én is ott lakok!
Édesapám?
Hercegem!
Te zsivány...!
Megmondtam neked, hogy tanulj rendesen,
de te csak a palotán kívül kóborolsz, és lányokat hajkurászol!
Csináljuk együtt!
Szégyentelenek!
Hogy merészelitek kigúnyolni a királyt és a trónörököst...
… büntetlenül?
Te dobosnak mondod magad, de csak a szád jár!
Jobb, ha azt a szakadt húrt megkötöd a dobon, te semmirekellő...!
Ma reggel igazítottam meg rajta mindent. Miket beszél ez?
Hát ezt meg honnan tudta?
Várjon! Mit művel?
- Mi ez az egész? - Vetkőzz le!
Vedd ezt fel!
Arra kér, hogy vedd le a ruháidat, és öltsd magadra az övéit!
Amikor ideges vagy meglepte valami, mindig d-d-d-dadog.
- P-p-p-pontosan! - Értem...
De miért kellene levetkőznöm?
M-m-menjen el a Mongmyeok-hegyre...!
El kell ma menned helyette a Mongmyeok-hegyre!
Így van!
Azt válaszolta a kisasszony, hogy ő is szeretne találkozni önnel?
Az ő rangja t-t-t-túlságosan...!
Nem lehetnek együtt, mert a hölgy túlságosan előkelő!
- El kell simítanod ezt az egészet! - Pontosan!
Hogy érti azt, hogy el kell simítanom a dolgokat?
Megírtam ön helyett a leveleket,
de azt hittem, őszinte érzéseket táplál iránta!
Hamisak voltak hát?
Tegyük fel, hogy elmegyek ön helyett!
Az azt jelenti, hogy nemes úrként kell majd viselkednem.
Mi lesz, ha rajtakapnak?
Megölnének érte!
Samnom! T-tessék!
- F-f-fogja ezt az erszényt! - Jól megfizet érte!
Pontosan!
Kinek néznek maguk engem...?
Van még több is!
Uram, az embereket nem irányíthatja csak így a pénzzel!
- Értem... - Ezeket a ruhákat vegyem fel?
- Igen. - Gyorsan!
Most, hogy a távolság így lecsökkent közöttünk,
képtelen vagyok elrejteni az izgatottságomat.
Pusztán szavak képtelenek kifejezni azt a vágyakozást... melyet kegyed iránt érzek.
És szemeimmel megpillantottalak...
Milyen szép a hangja...
Hol van a kisasszony, aki olyan gyönyörű, akár egy virágszál?
Mit keres itt helyette egy férfi?
Amúgy sem lehetnénk együtt.
A megbocsátásért esedezem, amiért olyasvalakit szerettem,
akit nem lett volna szabad.
Azt hittem, csak azért mondja, mert magas rangú hölgyről van szó,
pedig ez egy férfi!
Te jó ég...!
Van még több is!
Nagyon megindítóak voltak a szavai.
Amikor ehhez a részhez értem, egészen... könnybe lábadt a szemem.
Ha könnyek szöknek a szemébe, sírjon csak nyugodtan!
Tessék?
Eleget szenvedhetett már a tiltott szerelem miatt.
Semmi baj. Én nagyon jól megértem önt.
Mik voltak a szándékai azzal, hogy találkozót kért?
Bizonyára tudta, hogy lehetetlent kér.
Hogyan lenne képes az ember megfékezni az érzéseit, a szerelmet pusztán azért, mert az tiltott...?
Mindössze egy dolgot szeretnék.
Én csupán szerettem volna kifejezni odaadó szerelmemet ön iránt.
Igen! Hogy sóvároghatott érte!
Ne is tétlenkedjünk itt!
Tegyük félre a mai világ előítéleteit, és töltsük meg olyan emlékekkel a mai napot,
amiket soha életünkben nem felejtünk majd el!
Bízzon bennem!
Együnk egyet!
Jó napot!
- Egek...! - Jaj...
A fene egye meg, most nézd meg, hogy nézel ki!
Azonnal takarítsd fel, te idióta!
Itt nagyon finom rizslevest főznek.
A fogadó tulajdonosa egykor a Királyi Konyha udvarhölgye volt.
Ezek a zsiványok!
Mennyi kimcsit esznek már ezek koldusok, hogy a fene enné meg őket!
Röhögtök, ti ostobák?
Asszonyom, nem túl nyers viselkedés ez a vendégeivel szemben?
Nyers? Miről beszélsz, te anyaszomorító!
Én is pénzből élek!
Ezt kapjátok be a rizsleves helyett!
Miért találod olyan viccesnek a káromkodását?
- Most viccel, ugye? - Komolyan kérdeztem.
Jaj már, milyen idegesítő...!
Már hogy lenne ez káromkodás?
Ez a szeretet, mely emlékeztet bennünket a nagymamánkra! Ettől érzi magát az ember igazán elevennek!
Az én nagymamám sosem káromkodott így.
Valóban?
Igen.
A nagyapja sem szidta meg sosem,
- ha rosszul tanulta meg az írásjegyeket? - Nem.
Miért hibáznék ilyesmiben, mikor olyan könnyű megjegyezni őket?
Azért sem kapott ki, ha éjjelente ágyba vizelt?
Sosem ütöttek meg.
Még ha így is tettem volna,
senki sem merne kezet emelni rám.
Úgy látom, ön aztán igazán finom lelkű tudóska lehet.
Finom lelkű...?
Igen.
Az olyanokra mondják, akik gazdag családba születtek,
és nagyon kényelmes életet éltek eddig.
Finom lelkű? Én nem vagyok ilyen.
Most miért mondja ezt?
Nem minden fiúnak kell nagynak és erősnek lennie.
Néhányan lehetnek gyengék is, akár egy virágszál.
Mondtam, hogy én nem ilyen vagyok!
Rendben, akkor hagyjuk is a dolgot!
Ti kis...!
Csirkefogók!
Ha végeztetek, jobb, ha mentek is!
Kinek képzeled te magad, hogy így bámulsz?
Ismerős az ábrázatod...
Hiszen ön...!
Te jó ég!
Jaj nekem...!
Tessék, kóstolja csak meg!
Mit művelsz?
A rizsleveshez remekül illik a kimcsi.
Kóstolja csak meg!
Kövess!
Várjunk! Hová megy?
Mi lesz a rizslevesünkkel?
Hé, várjon!
Miért nem mondta, hogy nem éhes?
Hogy pazarolhatta el csak így azt a drága rizslevest?
Jaj...!
Jaj már!
Ezt nem volna szabad nyilvánosan csinálnia...
Csak azért jöttem el személyesen ahelyett, hogy valakit megbíztam volna azzal, hogy elkapjon,
mert reménykedtem abban, hogy gyöngéd és kedves ember leszel majd!
De még csak fel sem ismerted, kinek írtad a leveleidet!
Azt színleled, hogy nemes vagy, pedig ez csupán álca!
Hogyan szabaduljak hát meg tőled?
Tessék?
Én nem színlelek!
Mindenképpen nemes ember vagyok!
A leveleimben minden igaz volt.
Nem hiszem el...
Valóban?
Akkor vezess!
Tudni akarom, mely család fia vagy!
Indulj!
Hova?
Gyerünk!
Pedig olyan hűséges özvegyként élt eddig!
Hogy szökhetett meg ez a semmirekellő a menyemmel?
Mire vártok még?
Hozzátok őt elém, de tüstént!
Hozzátok elém most azonnal!
Erre parancsoljon!
Jaj, legyen óvatos!
Óvatosan!
Milyen maradiak, hogy így elém jönnek...
Mégis mire véljem ezt az illetlen viselkedést?
A napfény az, ami illetlenül viselkedik.
Olyan erősen tüzel, hogy félő, kárt tesz e szép orcában.
Mégis ki ön, hogy így aggódik miattam?
Kegyed miatt?
Ó, a szép orcára gondol?
Magamról beszéltem.
Miért nem bízik bennem?
- Menj csak! - Ne már...
Itt jön a szaros víz!
Jaj, de büdös!
Bánjatok vele kesztyűs kézzel!
Ha 3 napon belül nem fizeted vissza a tartozásodat,
nem szarral fogunk nyakon önteni!
Hanem bizony élve elégetünk!
Megértetted?
Várjon egy kicsit!
Csurrantanom kell.
Talán nézni akarja?
Csinálhatjuk együtt is.
Jaj, de a derekam...!
Ez meg mi volt?
Jól van?
Miért löktél be ide?
Azért, mert...
Kígyó...!
Agyoncsapjalak...?
Kígyó...!
Ereszkedj térdre!
Tessék?
Majd felhúzlak odafentről, ezért térdre!
- Emeljen fel előbb engem! Majd én felhúzom...! - Térdre!
- Én mászok fel először! - Térdre!
Maradjunk itt kettesben...
Egyszer úgyis jön valaki.
Valaki, aki majd erre jár.
Nem hiszem el!
Ereszkedj térdre!
Gyerünk!
Mondtam, hogy várjunk...!
Állj így, hogy felemelhesselek!
- Eléred? - Mi?
Nem érem el!
Na és most?
Még egy kicsit magasabbra!
Ha egyszer kijutunk innen, esküszöm, megnézheted magad...!
Hogyan? Mit mondott?
Semmit! Eléred már?
Még nem! Kérem, emeljen még magasabbra!
Magasabbra...!
Nyújtsd már ki a kezed!
Magasabbra kell emelnie!
Na és most?
Mászok... kint vagyok!
Hé, te!
Keress valami ágat, vagy hasonlót!
Mit forgatsz a fejedben?
Hamarosan küldök valakit, aki segít önnek!
- Sajnálom! - Ezt nem teheted!
Egy órán belül jönni fog valaki!
Megígérem!
Elengedlek anélkül, hogy bántanálak!
Most pedig segíts kimásznom innen!
Hallottam, amit az imént mondott.
Hogy majd megnézhetem magam!
Csak vicceltem...! Te!
Hogy merészeled ezt tenni velem?
Azt hiszed, képes leszel megbirkózni a következményekkel?
Igen! Ha legközelebb találkozunk, megteszek önnek bármit!
Ha azt akarja, hogy a kutyája legyek, hát vállalom!
Nagyon, nagyon sajnálom!
- Bocsánat! - Várj!
Hé! Nem hagyhatsz itt csak így!
Nem hagyhatsz itt...! Hé!
- Hé! - Nagyon jól éreztem magam önnel!
- Gyere vissza! - A soha-viszont-nem-látásra!
Hogy merészeled?
Te nyavalyás!
Gyere vissza!
Ne bámuljon már...
Mi rosszat tettek ezek az emberek?
Az az inas megszöktette a gazdája menyét.
Micsoda?
Nem a gazdája lánya volt?
Hanem a menye?
És ezt a személyt itt... miért körözik?
Az inas lefizette őt, hogy kicsalogassa az úrnőjét.
Te jó ég!
Nem csalogatta ki azt a hölgyet...!
Bizonyára felvilágosította őket, hogyan is éreznek egymás iránt.
Elnézést!
Mire készül?
Úgy tűnik, ezek ketten együtt szöktek meg.
Ha viszont őt itt elkapják,
vele mi lesz?
Az inas gazdája előbb öli meg őt, minthogy börtönbe vetnék.
Nem tudom pontosan, mi is történt,
de én úgy értesültem, hogy ezzel a kisasszonnyal... vagyis hölggyel nagyon rosszul bántak annál a családnál.
Míg szenvedett, ez az inas volt az egyedüli, aki megvigasztalta őt.
Én ezt hallottam...
Mondja, honnan tud ilyen sokat róluk?
Várjunk csak! Mutassa az arcát!
Miért akarná látni az arcomat?
Hadd nézzem!
Mire vársz még? Nem jössz?
Olyan rendetlen vagy! A homokban játszottál, mint valami kisgyermek?
A felkelők vezetőit kivégezték.
Az összegyűlt kereskedők azonban komoly problémát jelentenek.
Ezért javaslom a fogadó tulajdonosának, Kim Jaeseoknak,
valamint a kereskedő Ha Yunsunak kivégzését.
Tegyen belátása szerint.
Igenis, felség.
Várjunk csak...
Máris kivégezték őket?
Én még nem is adtam rá parancsot.
Én rendelkeztem így.
Hiszem, hogy felséged ugyanilyen döntést hozott volna.
Miniszterelnök... Meg kellene találnunk a végső megoldást arra,
hogy a népemnek ne kelljen rizst lopnia.
Ön tényleg azt hiszi, hogy helyette inkább a kivégzést helyeselném?
Felséged túlságosan vajszívű.
Ha egyszer engedünk az éhező lázadóknak,
tízszeresen és százszorosan kapnánk azt vissza tőlük.
És végül már nem csak a rizsraktárat támadnák meg.
Megpróbálnak majd behatolni a palotába is.
Akár bérgyilkos is beteheti velük a lábát felséged lakosztályába,
úgy, mint 10 évvel ezelőtt.
Felséged éjjelente még mindig nehezen tud csak elaludni, nem igaz?
Kérem, ne kételkedjen a hűségemben, felség!
Kérem, bízza rám az ország ügyeit,
és csak összpontosítson arra, hogy megőrizze az egészségét!
Van esetleg még kérdése, felség?
Nincs...
Azt hitte, azzal majd álcázhatja magát?
A szemölcsre gondol?
Ha már felismert, nem fogok hazudni önnek.
Hálás vagyok a segítségéért.
Úgy éreztem, nem érdemelné meg a halált.
Ugyanakkor...
Ezúttal sikerült elmenekülnie,
de mostantól nem lesz könnyű dolga, hiszen sokan fel fogják ismerni.
Vigyázzon magára, és viszontlátásra!
Egy pillanatra még...!
Szerettem volna elmondani, hogy a hölgy és az inas boldognak tűnt.
Milyen gyorsan elillant...
Ne!
Ne csinálják ezt!
Tartsd erősen!
Végre kifizette minden adósságát!
Mihez akarnak kezdeni velem?
Na jól figyelj rám, Samnom! Igaz ugyan, hogy eladtalak valakinek,
de ne feledd!
Sokkal jobb dolgod lesz odabenn, mint idekinn!
Megértetted?
Mégis... kinek akarnak eladni?
~ Az eunuch személyzet hivatalának oktató intézete ~
Gyere vissza!
Eresszenek! Azt mondtam, hagyjanak békén!
Kérem, nyissák ki!
Mi...?
Mi...? Mi ez a hely?
Ez az eunuch személyzet hivatala.
Az meg mi?
Az a hely, ahol a kisfiúkból eunuchokat csinálnak.
Hogy micsodát?
Eunuchot.
Eu-...
... -nuchot.
Az nem lehet!
Belőlem nem lehet eunuch!
Kérem, nyissák ki!
Könyörgök! Kérem, engedjen ki innen!
A nevem Eom Gong.
Tessék? Eom Gong?
Akkor...
Eom Gong tanár úr!
Vagy talán...?
Eom Gong méltóságos úr!
Kérem, ne tegye ezt velem! Könyörgök!
Menjen innen!
Nem mondtam, hogy most azonnal kezdjük.
Ne pazarold az erődet feleslegesen!
A beavatkozás előtt három napon át se enni, se inni nem kapsz majd.
Szenvedni fogsz.
Nem is érdekel, ha nem kapok enni...
Nekem...
Nekem nincs is olyanom...!
Mit mondtál? Mid nincsen?
Hogyan?
Még mindig semmi válasz nem érkezett tőle?
Nem, fenség.
Semmit sem találtam a tetőcserép alatt.
Rég elmúlt már a nap, amikorra ígérte.
Miért nem válaszolt hát?
Fenség...
Hogy lehet ilyen szívtelen?
Nem hiszek neki...!
Ne sírj! Innen már nincs visszaút.
Már megkaptam érted a fizetséget, és fel is írattalak a jelentkezők listájára.
Vagy eunuchként fogsz élni, vagy meghalsz itt és most! Így hát add fel!
Ugyanakkor...
Mégis úgy érzem, szerencsés vagyok.
Hogy érted ezt?
Úgy hallottam,
hogy az egész országban ön a legjobb ebben a szakmában.
Hogy én?
Kimondottan tehetséges vagyok.
Egy pillanat!
Másoknál 10-ből 3-4 ember marad csak életben,
de én jobb vagyok náluk.
Nálam a fele megmarad.
10-ből 5-en túlélik.
Ez lenyűgöző!
Ez még nem minden!
- Nagyjából 10 évvel ezelőtt... - Igen?
Én...
Nem, az titok...
Részeg voltam, míg a beavatkozást végeztem,
de teljesen pontosan vágtam le mindent.
Pontosan.
Valóban?
Hogy volt rá képes részegen?
A kezem emlékezett a mozdulatokra.
A keze...
Ugyanakkor jobb napjain mindenki azt állítja magáról, hogy ő a legkiválóbb a szakmájában.
Mit mondtál?
Azt hiszem, így mennek a dolgok...
Ahogy az ember öregszik, elkezd hibázni...
Hogy mersz így beszélni Eom Gong mesterről?
Ön igazi férfi!
Hát persze, férfi vagyok! Nem nő!
Akkor hát igyon még egyet férfiként!
Tölts nekem még egyet! Elbírom!
Most, hogy befejeztem az ivást,
térjünk is vissza a munkához!
Valójában...
Tényleg abba kellene hagynom az ivást...!
Megint részegen használtam a késemet!
Te jó ég! Samnom!
Életben van...
Túlélte...
Hát itt van...
Mi történt?
Emlékszel rá, mi történt a múlt éjjel, nem igaz?
Olyan magabiztos volt múlt éjszaka...
Csak nem felejtette el?
Dehogy! Emlékszek mindenre!
Én tettem! Emlékszek rá!
Te jó ég...
Jól vagy?
Remekül csinálta, ahogy ígérte...
Ez igaz.
Aludni szeretnék, uram...
Hát persze! Jól pihend ki magad!
Pihenj csak!
Aludj!
Uram...
Samnom nem fog eljönni. Nincs értelme tovább várnunk rá.
Induljunk!
Jól van, menjünk! Nem rá vártam...
Menjünk!
Hong Raon!
Vedd le ezeket a ruhákat!
Nem fogom! Hadd viseljem őket csak ma!
Vagy legalább addig, míg a nap le nem megy!
Kérlek, anya!
Te nem kislány vagy!
Hanem kisfiú!
Hát nem érted?
Magyarázzam el újra? Vagy inkább...
Azt akarod, hogy újra megüsselek?
Vedd le, de tüstént!
Raon.
Ha egy nap nem jössz többé velünk, boldog leszek.
Ugye érted, mire gondolok?
Biztos azt hiszi, megszöktem...
Biztos boldog...
Hogy örülhet most...!
Mondtam, hogy nem kérem!
Ne már...
Betegre aggódom magam fenséged miatt!
Bosszút fogok állni rajta!
Elkapom őt, és felnégyeltetem!
Mi van, ha szörnyű kór döntötte le a lábáról?
Fenség...
Mi szél hozott, kedves bátyám?
Miért? Már meg sem látogathatlak?
Most nézd meg magad! Szörnyen nézel ki!
Mi ez?
Ha ezt megeszed, elmondom.
Ez a könyv a legígéretesebb agglegények listáját tartalmazza.
Miért adod ezt most nekem?
Válaszd ki azt, amelyik a legjobban tetszik!
Kerül, amibe kerül, én összehozlak vele.
Tessék?
Oly sok férfi van ezen a világon.
Beleértve azt a nyápic alakot...
Megérkeztek a palotába!
Jobb, ha lelkiekben felkészülsz!
Holnap reggel egy egyszerű vizsgálatot követően megkezdődik a keserves kiképzés!
Miféle vizsgálat?
Na vajon milyen? Meg akarnak bizonyosodni róla, hogy rendesen levágták-e nektek azt, amit kell.
De ne aggódj! Hiszen tudod, milyen ügyes vagyok!
Te ki vagy?
A tudós úrfi?
A titkos hódoló?
Azt hiszed, képes leszel megbirkózni a következményekkel?
Igen! Ha legközelebb találkozunk, megteszek önnek bármit!
Ha azt akarja, hogy a kutyája legyek, hát vállalom!
Nagyon örvendek...
Kiskutyám.
Magyar felirat: Brigi (brigichan@hotmail.com)
Angol felirat: VIU
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com